Fana Gōrnygo Ślōnska je dwufarbowōm fanōm złoto-modrōm. Fana tyj krajiny skłodo sie ze dwōch poźōmych gurtōw. Farby fany ôdwołujōm sie do gōrnoślōnskigo wapyna, bez co zgodliwie do heraldycznych reglōw złoto farba ôrła je na wiyrchu, a modro - na spodku. Tako samo fana bōła używano lo ôpolskigo wojewōdztwa aże do 2006 roku. Tyż we nowyj fanie ôd niego, podaniy na fana ślōnskigo wojewōdztwa, je złoto a modro farba. Eszcze inkszymi fanōma, kere majōm we sie te farby, sōm fany Ôpolo a Katowicōw. Farby krajiny do kupy ze wapynym bōły miyndzy 1920 a 1935 we użyciu lo pruskij prowincyje Gōrny Ślōnsk, kero istniała ôd 1919 do 1938 a ôd 1941 do 1945. Roz za kedy we postrzodku fany dowo sie gōrnoślōnski wapyn.